
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2264 


ΑΠΟΦΑΣΕΙΣ 

Αριθμ. 25788/Δ1/8941 

Καθορισμός κριτηρίων και διαδικασία αξιολόγη¬ 
σης και επιλογής του με σύμβαση εξαρτημένης 
εργασίας ορισμένου χρόνου εκπαιδευτικού προ¬ 
σωπικού των Επαγγελματικών Σχολών (ΕΠΑ.Σ) 
Μαθητείας του Οργανισμού Απασχόλησης Ερ¬ 
γατικού Δυναμικού (ΟΑΕΔ). 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 3 του ν. 2336/1995 «Ρύθμιση 
θεμάτων εποπτευόμενων οργανισμών του Υπουργείου 
Εργασίας και άλλες διατάξεις» (ΦΕΚ 189/Α'), όπως αντι- 
καταστάθηκε με το άρθρο 16 του ν. 2643/1998 «Μέριμνα 
για την απασχόληση προσώπων ειδικών κατηγοριών και 
άλλες διατάξεις» (ΦΕΚ 220/Α'). 

β) Των άρθρων 13 και 14 του ν. 1566/1985 «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΦΕΚ 167/Α'), όπως 
ισχύει. 

γ)Του άρθρου 27 του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης» (ΦΕΚ 28/Α'), όπως ισχύει. 

δ) Του άρθρου 6 του ν. 2640/1998 «Δευτεροβάθμια 
Τεχνική Επαγγελματική Εκπαίδευση» (ΦΕΚ 206/Α'), όπως 
ισχύει. 

ε) Του ν. 2956/2001 «Αναδιάρθρωση του ΟΑΕΔ και 
άλλες διατάξεις» (ΦΕΚ 258/Α'), όπως ισχύει. 

στ) Του άρθρου 14 του ν. 3475/2006 «Οργάνωση και 
λειτουργία της δευτεροβάθμιας επαγγελματικής εκπαί¬ 
δευσης και άλλες διατάξεις» (ΦΕΚ 146/Α'). 

ζ) Τ ης παρ. 4α του άρθρου 67 του ν. 3518/2006 «Ανα¬ 
διάρθρωση τουΤΣΜΕΔΕ και ρύθμιση άλλων θεμάτων 
αρμοδιότητας του Υπουργείου Απασχόλησης και Κοι¬ 
νωνικής Προστασίας» (ΦΕΚ 272/Α'). 

η) Τ ου ν. 3528/2007 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων ΝΠΔΔ» (ΦΕΚ 26/Α'), όπως ισχύει. 


θ) Του ν. 4186/2013 «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις» (ΦΕΚ 193/Α'), 
όπως ισχύει. 

ι) Τ ης παρ. 17 του άρθρου 66 του ν. 4386/2016 «Ρυθ¬ 
μίσεις για την έρευνα και άλλες διατάξεις» (ΦΕΚ 83/Α'). 

ια) Του άρθρου 29 του ν. 4521/2018 «Ίδρυση Πανε¬ 
πιστημίου Δυτικής Αττικής και άλλες διατάξεις» (ΦΕΚ 
38/Α'). 

ιβ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Το π.δ. 134/2017 «Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(ΦΕΚ 168/Α'). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210/Α'). 

4. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 37/Α'). 

5. Την με αριθμ. οικ. 13471/4878/02-03-2018 απόφαση 
του Πρωθυπουργού και της Υπουργού Εργασίας, Κοινω¬ 
νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (ΦΕΚ 814/Β'). 

6. Την με αρ. 40041/12-04-2007 απόφαση των 
Υπουργών Εθνικής Παιδείας και Θρησκευμάτων και 
Απασχόλησης και Κοινωνικής Προστασίας «Μετα¬ 
τροπή των ΤΕΕ Μαθητείας Α' Κύκλου του ΟΑΕΔ σε 
Επαγγελματικές Σχολές (ΕΠΑΣ) Μαθητείας του ΟΑΕΔ» 
(ΦΕΚ 639/Β'). 

7. Την με αρ. 40052/20-07-2007 απόφαση των Υπουρ¬ 
γών Εθνικής Παιδείας και Θρησκευμάτων και Απασχόλη¬ 
σης και Κοινωνικής Προστασίας «Καθορισμός Λειτουργί¬ 
ας των Επαγγελματικών Σχολών (ΕΠΑΣ) Μαθητείας του 
ΟΑΕΔ του ν. 3475/2006» (ΦΕΚ 1500/Β'). 

8. Την υπ'αριθμ. οικ. 28958/487/30-06-2016 απόφαση 
της Αναπληρώτριας Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης «Καθορισμός 
κριτηρίων και επιλογής του με σύμβαση εξαρτημέ¬ 
νης εργασίας ορισμένου χρόνου εκπαιδευτικού προ¬ 
σωπικού των Σχολών ΕΠΑ.Σ Μαθητείας του Ο.Α.Ε.Δ.» 
(ΦΕΚ 1979/Β'). 

9. Την υπ' αριθμ. 1180/32/02-05-2018 απόφαση του 
Διοικητικού Συμβουλίου του ΟΑΕΔ. 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

11 .Την με αρ. πρωτ. οικ. 32267/2596/11 -06-2018 εισή¬ 
γηση της Προϊσταμένης Γενικής Διεύθυνσης Οικονομι¬ 
κών Υπηρεσιών, σύμφωνα με την παρ.5(ε) του άρθρου 
24 του ν. 4270/2014 (ΦΕΚ 143/Α'), αποφασίζουμε: 

Καθορίζονται τα κριτήρια για τη διαδικασία αξιολόγη¬ 
σης και επιλογής του με σύμβαση εξαρτημένης εργασί¬ 
ας ορισμένου χρόνου εκπαιδευτικού προσωπικού των 
Σχολών ΕΠΑ.Σ Μαθητείας του Ο.Α.Ε.Δ., ως ακολούθως: 

1. ΚΡΙΤΗΡΙΑ ΕΠΙΛΟΓΗΣ - ΑΞΙΟΛΟΓΗΣΗ 

Για τους υποψήφιους ωρομίσθιους - αναπληρωτές 
εκπαιδευτικούς ισχύουν οι διατάξεις των άρθρων 13 και 
14 του ν. 1566/1985. 

Η αξιολόγηση των υποψηφίων γίνεται με βάση τα επό¬ 
μενα κριτήρια: 

- Διδακτική εμπειρία 

- Επαγγελματική εμπειρία 

- Παιδαγωγικές σπουδές 

- Μεταπτυχιακές σπουδές 

- Ανεργία 

- Αυξημένα προσόντα κλάδων ΔΕ 

- Οικογενειακή κατάσταση 

- Βαθμός πτυχίου 

Ειδικότερα: 

α. ΔΙΔΑΚΤΙΚΗ ΕΜΠΕΙΡΙΑ 

Το σύνολο των ωρών διδακτικής εμπειρίας των τελευ¬ 
ταίων δεκαπέντε ετών (15) ετών, τα οποία υπολογίζονται 
μέχρι την τελευταία ημέρα ισχύος της προκήρυξης, με 
βάση τα αναγραφόμενα στο κεφάλαιο 2, παράγραφος 
η της παρούσας. 

Στο ίδιο χρονικό διάστημα δεν είναι δυνατό να συνυ¬ 
πολογίζεται διδακτική εμπειρία με περισσότερες ώρες 
ανά εβδομάδα, από τις ώρες που αντιστοιχούν στον 
αντίστοιχο κλάδο του πρωτοδιόριστου εκπαιδευτικού 
(για τον κλάδο ΠΕ 23 ώρες/εβδομάδα, για τον κλάδο 
ΤΕ 24 ώρες/εβδομάδα και για τον κλάδο ΔΕ 30 ώρες/ 
εβδομάδα). 

Κάθε ώρα διδακτικής εμπειρίας σε πρωτοβάθμια, δευ¬ 
τεροβάθμια και τριτοβάθμια εκπαίδευση, μοριοδοτείται 
με ένα (1) μόριο. 

β. ΕΠΑΓΓΕΛΜΑΤΙΚΗ ΕΜΠΕΙΡΙΑ 

Στο ίδιο χρονικό διάστημα μόνο μία επαγγελματική 
εμπειρία αξιολογείται. Κάθε ημέρα εργασίας επαγγελμα¬ 
τικής εμπειρίας αξιολογείται με δύο (2) μόρια για όλους 
τους κλάδους (ΠΕ,ΤΕ, ΔΕ), και έως επτά (7) έτη (συνολικά 
έως 4.200 μόρια). 

Προσμετρείται η επαγγελματική εμπειρία η οποία έχει 
αποκτηθεί μέσα στα προηγούμενα δεκαπέντε (15) έτη 
από την ημερομηνία έκδοσης της εκάστοτε προκήρυξης. 

Για τον υπολογισμό και την προσμέτρηση των μορίων 
επαγγελματικής εμπειρίας, ισχύουν τα αναγραφόμενα 
στο κεφάλαιο 2, παρ. θ της παρούσας. 

γ. ΠΑΙΔΑΓΩΓΙΚΕΣ ΣΠΟΥΔΕΣ 

Οι υποψήφιοι κάτοχοι τίτλου παιδαγωγικών σπουδών, 


όπως αυτές προβλέπονται στο κεφάλαιο 2 παρ. ζ της 
παρούσας, μοριοδοτούνται με 1.200 μόρια τα οποία 
προστίθενται στο σύνολο των μορίων τους, 
δ. ΜΕΤΑΠΤΥΧΙΑΚΕΣ ΣΠΟΥΔΕΣ 
Στους υποψηφίους κλάδου ΠΕ κατόχους μεταπτυχια¬ 
κών τίτλων, όπως αυτοί προβλέπονται από το κεφάλαιο 
2 παρ. στ της παρούσας, προσμετρούνται για μεταπτυ¬ 
χιακό (Μ35 ϊθγ, κ.λπ.) 1.000 μόρια και για διδακτορικό 
2.000 μόρια. Αξιολογείται ένας (1) τίτλος, τα μόρια του 
οποίου προστίθενται στο σύνολο των μορίων των υπο¬ 
ψηφίων. 

ε. ΑΥΞΗΜΕΝΑ ΠΡΟΣΟΝΤΑ ΚΛΑΔΩΝ ΔΕ 
Για τους υποψηφίους των κλάδων ΔΕ λαμβάνονται 
υπόψη και αξιολογούνται το απολυτήριο ΤΕΕ Α' κύκλου, 
εφόσον είναι αντίστοιχης ειδικότητας της προκήρυξης, 
το πτυχίο Ι.Ε.Κ., εφόσον είναι αντίστοιχης ειδικότητας της 
προκήρυξης και το απολυτήριο λυκείου. 

α.α. Για τους υποψήφιους των κλάδων ΔΕ κατόχους 
πτυχίου ΤΕΕ Α' κύκλου ή ισότιμου τίτλου, προσμετρού- 
νται 1.000 μόρια. 

β.β. Για τους υποψήφιους των κλάδων ΔΕ κατόχους 
απολυτηρίου λυκείου προσμετρούνται 1.000 μόρια. 

γ.γ. Για τους υποψήφιους των κλάδων ΔΕ κατόχους 
απολυτηρίου λυκείου ή πτυχίου ΕΠΑ.Σ και πτυχίου Ι.Ε.Κ., 
προσμετρούνται 2.000 μόρια. 

δ.δ. Γ ια τους υποψηφίους των κλάδων ΔΕ Εμπειροτε- 
χνιτών, οι οποίοι δεν διαθέτουν απολυτήριο ή πτυχίο της 
προκηρυσσόμενης ειδικότητας, απαιτείται να διαθέτουν 
εμπειρία τουλάχιστον δύο (2) ετών, 
στ. ΑΝΕΡΓΙΑ 

Για κάθε υποψήφιο/α όλων των κλάδων και ειδικο¬ 
τήτων, ο/η οποίος/α είναι άνεργος/η και το διάστημα 
της ανεργίας του/της αποδεικνύεται από την κάρτα ή 
τη βεβαίωση ανεργίας, η οποία είναι σε ισχύ κατά την 
ημερομηνία υποβολής της αίτησης, προστίθενται 20 
μόρια ανά συμπληρωμένο μήνα ανεργίας στο σύνολο 
των μορίων του/της. Ο συνολικός αριθμός των μορίων 
τα οποία μπορεί να λάβει ο υποψήφιος/α ωρομίσθι- 
ος/α λόγω ανεργίας δεν μπορεί να υπερβαίνει τα 720 
(3 συνεχόμενα έτη ανεργίας). Η ανεργία προκειμένου 
να μοριοδοτηθεί στο σύνολό της θα πρέπει να είναι 
συνεχόμενη. 

ζ. ΟΙΚΟΓΕΝΕΙΑΚΗ ΚΑΤΑΣΤΑΣΗ 
Προστίθενται 100 μόρια στο σύνολο των μορίων 
του/της κάθε υποψηφίου/ας για κάθε ανήλικο τέκνο 
(συμπεριλαμβάνονται τα τέκνα με αναπηρίες ανίκανα 
ισοβίως για εργασία, τα οποία τον/την επιβαρύνουν 
φορολογικά), όπως προκύπτει είτε από πιστοποιητικό 
οικογενειακής κατάστασης είτε από το Ε1 της φορολο¬ 
γικής δήλωσης του οικονομικού έτους κατά το οποίο 
λήγει η προκήρυξη ή του προηγούμενου οικονομικού 
έτους εφόσον ο/η υποψήφιος/α δεν έχει νόμιμα υπο¬ 
βάλει φορολογική δήλωση κατά το έτος που λήγει η 
προκήρυξη, 
η. ΒΑΘΜΟΣ ΠΤΥΧΙΟΥ 

Ο βαθμός πτυχίου λαμβάνεται υπόψη, εφόσον οι υπο¬ 
ψήφιοι ισοβαθμούν στους πίνακες αξιολόγησης και προ¬ 
ηγείται ο έχων μεγαλύτερο βαθμό πτυχίου. 

Σε περίπτωση που δεν αναγράφεται βαθμός πτυχί¬ 
ου αλλά υπάρχει μόνο ο χαρακτηρισμός ΚΑΛΩΣ, ΛΙΑΝ 
ΚΑΛΩΣ και ΑΡΙΣΤΑ, ως βαθμός πτυχίου καταχωρείται: 

ΚΑΛΩΣ =5 

ΛΙΑΝ ΚΑΛΩΣ = 6,50 

ΑΡΙΣΤΑ = 8,50 

Σε περίπτωση που ο βαθμός πτυχίου δεν αναφέρεται 
σε δεκαβάθμια κλίμακα ή δεν συνοδεύεται από βεβαί¬ 
ωση αντιστοιχίας του από τον αρμόδιο φορέα και δεν 
υπάρχει χαρακτηρισμός ο οποίος παραπέμπει σε βαθμό, 
ως βαθμός πτυχίου θεωρείται το πέντε (5). 

2. ΔΙΚΑΙΟΛΟΓΙ-ΠΊΚΑ 

α. Αίτηση 

Η αίτηση συμμετοχής χορηγείται από τη Γραμματεία 
των Σχολών Μαθητείας του Ο.Α.Ε.Δ., ή απάτην ηλεκτρο¬ 
νική διεύθυνση του Ο.Α.Ε.Δ. 

Ο υποψήφιος έχει δικαίωμα να υποβάλει, ανά κλά¬ 
δο και ειδικότητα, μία και μόνο αίτηση με την οποία 
θα δηλώνει είτε τις ΕΠΑ.Σ Μαθητείας της Περιφέρειας 
Αττικής και τις ΕΠΑ.Σ Μαθητείας μίας Περιφερειακής 
Ενότητας της Περιφερειακής Δ/νσης Αττικής και Νήσων 
του Ο.Α.Ε.Δ., είτε τις ΕΠΑ.Σ Μαθητείας έως και δύο (2) 
Περιφερειακών Ενοτήτων, της ίδιας Περ/κής Δ/νσης του 
Ο.Α.Ε.Δ., για την υπόλοιπη Ελλάδα. Για τους ενοποιημέ¬ 
νους κλάδους οι οποίοι έχουν προκύψει κατ' εφαρμογή 
του ν. 4521/2018 (ΦΕΚ 38/Α'), στους οποίους δεν προ- 
βλέπεται διαχωρισμός ειδικοτήτων, ο/η υποψήφιος/α 
έχει δικαίωμα να δηλώσει στη σχετική αίτησή του/της, 
ένα πτυχίο με το οποίο θα είναι υποψήφιος/α και το 
οποίο αντιστοιχεί σε ειδικότητα η οποία απορροφήθη- 
κε από τον ενοποιημένο κλάδο (π.χ. πτυχίο Οικονομο¬ 
λόγου το οποίο ανήκει στον ενοποιημένο κλάδο ΠΕ80 
Οικονομίας). Για τους ενοποιημένους κλάδους όπου 
σύμφωνα με τον ανωτέρω νόμο εντάσσονται ειδικό¬ 
τητες στις οποίες αντιστοιχούν διαφορετικά πτυχία ο/η 
υποψήφιος/α έχει δικαίωμα να δηλώσει στη σχετική 
αίτησή του/της, ένα πτυχίο το οποίο αντιστοιχεί στη 
συγκεκριμένη ειδικότητα (π.χ. πτυχίο Φαρμακοποιού 
το οποίο αντιστοιχεί στην ενοποιημένη ειδικότητα 
ΠΕ87.01 Ιατρικής, του ενοποιημένου κλάδου ΠΕ87 
Υγείας-Πρόνοιας-Ευεξίας). 

Ο υποψήφιος στην αίτησή του δηλώνει υποχρεωτικά 
με σειρά προτίμησης τις ΕΠΑ.Σ Μαθητείας στις οποίες 
επιθυμεί να προσληφθεί (εάν έχει σειρά πρόσληψης), 
είτε αυτές ανήκουν στην Περιφέρεια Αττικής και μίας 
Περ/κής Ενότητας της Περ/κής Δ/νσης Αττικής και Νή¬ 
σων του Ο.Α.Ε.Δ., είτε σε δύο (2) Περ/κές Ενότητες της 
ίδιας Περ/κής Δ/νσης του Ο.Α.Ε.Δ. που δηλώνει. 

Στην αίτηση και την αντίστοιχη θέση αναγράφεται, 
οπωσδήποτε, η ειδικότητα για την οποία ο υποψήφιος 
ενδιαφέρεται, όπως αυτή αναφέρεται στην αντίστοιχη 
προκήρυξη. 

β. Φωτοτυπία Δελτίου Αστυνομικής Ταυτότητας. 

γ. Βεβαίωση ανεργίας. 

δ. Βεβαίωση ή άλλο επίσημο έγγραφο του Υπουργείου 
Οικονομικών (ΔΟΥ) όπου αναγράφεται ο Αριθμός Φο¬ 
ρολογικού Μητρώου (ΑΦΜ) του υποψηφίου. 


Κατά τη δημιουργία των πινάκων αξιολόγησης οι συ¬ 
νταξιούχοι και όσοι πολιτικοί, διοικητικοί υπάλληλοι 
του κράτους και των Ν.Π.Δ.Δ. υπάγονται στις διατάξεις 
του ν. 3528/2007, καθώς και το μόνιμο προσωπικό των 
ενόπλων δυνάμεων και των σωμάτων ασφαλείας που 
έχουν υποβάλλει αίτηση, κατατάσσονται σε ιδιαίτερο 
πίνακα και έπονται των λοιπών υποψηφίων. Στον ίδιο 
πίνακα μεταπίπτουν και κατατάσσονται από τη Δ/νση 
Αρχικής Επαγγελματικής Εκπαίδευσης και Κατάρτισης, 
όσοι προσλαμβάνονται ως αναπληρωτές με πλήρη απα¬ 
σχόληση στο Υπουργείο Παιδείας, Έρευνας και Θρη¬ 
σκευμάτων. 

Οι πολιτικοί, διοικητικοί υπάλληλοι του κράτους και 
των Ν.Π.Δ.Δ. και το μόνιμο προσωπικό των ενόπλων 
δυνάμεων και των σωμάτων ασφαλείας, θα πρέπει να 
έχουν άδεια άσκησης ιδιωτικού έργου από το αρμόδιο 
Υπηρεσιακό Συμβούλιο και να την προσκομίσουν, απα¬ 
ραίτητα με την ανάληψη υπηρεσίας τους, στην ΕΠΑ.Σ 
στην οποία θα επιλεχθούν για να διδάξουν, εκτός εάν 
υπάρχει διαφορετική νομοθετική ρύθμιση. 

ε. Βασικός τίτλος σπουδών 

Ως βασικός τίτλος σπουδών δηλώνεται εκείνος με την 
ειδικότητα του οποίου είναι κάποιος υποψήφιος και πρέ¬ 
πει να αναφέρεται σαφώς στην αίτηση. Στο βασικό τίτλο 
σπουδών πρέπει να αναφέρεται η ειδικότητα, η οποία και 
θα πρέπει να είναι σύμφωνη με τη σχετική προκήρυξη, 
καθώς και η ημερομηνία κατά την οποία ο υποψήφιος 
κατέστη πτυχιούχος. 

Σε περίπτωση που ο βασικός τίτλος σπουδών έχει εκ- 
δοθεί από εκπαιδευτικό ίδρυμα του εξωτερικού, πρέπει 
ο υποψήφιος να διαθέτει εκτός από το αντίγραφο του 
τίτλου σπουδών και βεβαίωση ισοτιμίας και αντιστοιχίας 
του τίτλου σπουδών από αρμόδιο φορέα (ΔΟΑΤΑΠ, ΙΤΕ, 
ΟΕΕΚ κ.λπ.). 

Εάν ο υποψήφιος είναι υπήκοος χωρών της Ευρωπα¬ 
ϊκής Ένωσης ή τρίτων χωρών με άδεια παραμονής και 
εργασίας στην Ελλάδα, πρέπει να διαθέτει βεβαίωση ή 
πιστοποιητικό γνώσης ελληνικής γλώσσας, επιπέδου Γ2 
σύμφωνα με την ελληνική νομοθεσία. 

στ. Τίτλοι αναγνωρισμένων μεταπτυχιακών σπουδών 

Οι μεταπτυχιακοί τίτλοι για να δηλωθούν και να 
αξιολογηθούν πρέπει να αφορούν στους βασικούς 
τίτλους σπουδών των ενοποιημένων κλάδων ή μετα¬ 
πτυχιακό στην εκπαίδευση. Ως τίτλοι αναγνωρισμένων 
μεταπτυχιακών σπουδών (μεταπτυχιακά / διδακτορι¬ 
κά) εννοούνται αναγνωρισμένοι μεταπτυχιακοί τίτλοι 
ανωτάτων εκπαιδευτικών ιδρυμάτων του εσωτερικού 
ή του εξωτερικού αποδεδειγμένης διάρκειας τουλάχι¬ 
στον ενός έτους (μεταπτυχιακά πιστοποιητικά, ππ35ϊθγ, 
Ω.Ε.Α.). 

Σε περίπτωση που ο μεταπτυχιακός τίτλος έχει εκδο- 
θεί από εκπαιδευτικό Ίδρυμα του εξωτερικού, για να 
δηλωθεί και να αξιολογηθεί θα πρέπει ο υποψήφιος να 
διαθέτει βεβαίωση αναγνώρισης από αρμόδιο φορέα 
(ΔΟΑΤΑΠ, ΙΤΕ, ΟΕΕΚ κ.λπ.). 

Στις περιπτώσεις που υπάρξει αρνητική απόφαση 
του αρμόδιου Υπηρεσιακού Συμβουλίου σχετικά με τη 
συνάφεια του μεταπτυχιακού τίτλου με τους βασικούς 




24334 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2264/15.06.2018 


τίτλους σπουδών των ενοποιημένων κλάδων υποψήφιου 
ωρομισθίου ή αναπληρωτή, αφαιρούνταιτα μόρια που 
έχουν προσμετρηθεί για την αξιολόγησή του και ανα¬ 
μορφώνεται ο τελικός πίνακας αξιολόγησης του κλάδου 
και της ειδικότητάς του και για το τρέχον σχολικό έτος, 
ζ. Τίτλοι ή βεβαιώσεις παιδαγωγικών σπουδών 
α.α. Τίτλο ή βεβαίωση παιδαγωγικών σπουδών, του¬ 
λάχιστον ενός διδακτικού εξαμήνου, από ΑΕΙ ή ΑΣΠΑΙΤΕ 
(ΠΑΤΕ.Σ, Α.Σ.Ε.ΤΕ.Μ της πρώην Σχολής Εκπαιδευτικών 
Λειτουργών Επαγγελματικής και Τεχνικής Εκπαίδευσης 
Σ.Ε.Λ.Ε.Τ.Ε., ή της Ανώτατης Σχολής Παιδαγωγικής και 
Τεχνολογικής Εκπαίδευσης - Α.Σ.ΠΑΙ.Τ.Ε.) ή 
β.β. Δεύτερο πτυχίο των κλάδων που εμπεριέχουν 
παιδαγωγική κατάρτιση όπως, ΠΕ01, ΠΕ02, ΠΕ03, ΠΕ04, 
ΠΕ05, ΠΕ06, ΠΕ07, ΠΕ08, ΠΕ11, ΠΕ80 με πτυχίο Οικιακής 
Οικονομίας, ΠΕ79.01 με πτυχίο Μουσικής Επιστήμης, 
ΠΕ91.01 με πτυχίο Θεατρικών Σπουδών, ΠΕ33, ΠΕ34, 
ΠΕ40, ΠΕ60, ΠΕ70 και ΠΕ86 Πληροφορικήςτου τμήματος 
διδακτικής της τεχνολογίας και των ψηφιακών συστημά¬ 
των, για όσους ο βασικός τίτλος σπουδών με τον οποίο 
είναι υποψήφιοι δεν εμπεριέχει παιδαγωγική επάρκεια. 

γ.γ. Μεταπτυχιακό τίτλο σπουδών ή διδακτορικό δί¬ 
πλωμα στις επιστήμες της αγωγής. 

δ.δ. Βεβαίωση περί επιτυχούς παρακολούθησης ειδι¬ 
κού προγράμματος σπουδών, τουλάχιστον εξαμηνιαίας 
διάρκειας, το οποίο παρέχεται από τμήμα Α.Ε.Ι. ή από 
ομάδες συνεργαζόμενων τμημάτων του ίδιου ή περισ¬ 
σοτέρων Α.Ε.Ι. σε αποφοίτους τμημάτων οι οποίοι έχουν 
τα ειδικά τυπικά προσόντα διορισμού στη δευτεροβάθ¬ 
μια εκπαίδευση σύμφωνα με τις ισχύουσες διατάξεις. 
Οι βεβαιώσεις αυτές συνοδεύονται και από αντίστοι¬ 
χες βεβαιώσεις του Υπουργείου Παιδείας, Έρευνας και 
Θρησκευμάτων και θα πιστοποιούν παιδαγωγική και 
διδακτική επάρκεια. 

ε.ε. Μεταπτυχιακός τίτλος ο οποίος αξιολογήθηκε και 
μοριοδοτήθηκε ως παιδαγωγικός τίτλος, δεν μοριοδο- 
τείται και ως μεταπτυχιακός. 

στ.στ. Διδακτορικός τίτλος ο οποίος αξιολογήθηκε και 
μοριοδοτήθηκε ως διδακτορικό, δεν μοριοδοτείται και 
ως παιδαγωγικός τίτλος. 

Τίτλοι ή βεβαιώσεις παιδαγωγικών σπουδών εκπαι¬ 
δευτικών ιδρυμάτων του εξωτερικού, δηλώνονται και 
αξιολογούνται μόνο στην περίπτωση που είναι επικυ¬ 
ρωμένοι από αρμόδιες αρχές και συνοδεύονται από 
επίσημη μετάφραση του Υπουργείου Εξωτερικών στην 
ελληνική γλώσσα. Ο τίτλος παιδαγωγικών σπουδών δεν 
είναι απαραίτητο να έχει αποκτηθεί στην ειδικότητα για 
την οποία υποβάλλεται η αίτηση, 
η. Βεβαιώσεις διδακτικής εμπειρίας 
Η διδακτική εμπειρία που βεβαιώνεται για να αξιολο¬ 
γηθεί πρέπει να έχει αποκτηθεί στην Α'/θμια, Β'/θμια και 
Γ'/θμια εκπαίδευση. 

1. Στους ενοποιημένους κλάδους οι οποίοι έχουν προ¬ 
κόψει κατ'εφαρμογή του άρθρου 29 του ν. 4521/2018 
(Α'/38), στους οποίους δεν προβλέπεται διαχωρισμός 
ειδικοτήτων (π.χ. ο κλάδος ΠΕ80 Οικονομίας), ο/η υπο- 
ψήφιος/α έχει δικαίωμα να προσκομίσει διδακτική 
εμπειρία η οποία έχει αποκτηθεί στο βασικό πτυχίο με 


το οποίο αιτείταιτην υποψηφιότητά του, αλλά και διδα¬ 
κτική εμπειρία η οποία έχει αποκτηθεί και με άλλα πτυχία 
που κατέχει και τα οποία ανήκουν στον ενοποιημένο 
κλάδο, με την προϋπόθεση ότι η προϋπηρεσία αυτή έχει 
αποκτηθεί μετά την κτήση τους. 

2. Στους ενοποιημένους κλάδους στους οποίους 
σύμφωνα με τον ανωτέρω νόμο έχουν δημιουργηθεί 
ειδικότητες στις οποίες εντάσσονται διαφορετικά πτυ¬ 
χία, ο/η υποψήφιος/α έχει δικαίωμα να προσκομίσει 
διδακτική εμπειρία η οποία έχει αποκτηθεί στο βασικό 
πτυχίο με το οποίο αιτείται την υποψηφιότητά του, 
αλλά και διδακτική εμπειρία η οποία έχει αποκτηθεί 
και με άλλα πτυχία που κατέχει ο υποψήφιος/α, τα 
οποία ανήκουν στη συγκεκριμένη ειδικότητα του ενο¬ 
ποιημένου κλάδου, με την προϋπόθεση ότι η προϋπη¬ 
ρεσία αυτή έχει αποκτηθεί μετά την κτήση τους (π.χ. 
Για την ειδικότητα ΠΕ87.01 Ιατρικής, προσκομίζεται 
και προσμετράται διδακτική προϋπηρεσία η οποία 
έχει αποκτηθεί είτε ως Ιατρός, είτε ως Οδοντίατρος, 
είτε ως Φαρμακοποιός)». 

Η διδακτική εμπειρία για να αξιολογηθεί θα πρέπει 
να έχει αποκτηθεί σε μαθήματα των ειδικοτήτων που 
αντιστοιχούν σε βασικά πτυχία τα οποία συμπεριλαμ- 
βάνονται σε ενοποιημένο κλάδο ή σε ειδικότητα ενο¬ 
ποιημένου κλάδου του άρθρου 29 του ν. 4521/2018 
(ΦΕΚ 38/Α') και οπωσδήποτε μετά την απόκτηση των 
πτυχίων αυτών. 

Η διδακτική εμπειρία σε αναγνωρισμένα ιδιωτικά σχο¬ 
λεία βεβαιώνεται οπωσδήποτε ως προς την ακρίβεια 
του περιεχομένου της από δημόσια εκπαιδευτική αρχή. 

Σε κάθε βεβαίωση διδακτικής εμπειρίας αναφέρονται 
οπωσδήποτε: 

-Το χρονικό διάστημα (έναρξη-λήξη) διδασκαλίας. 

- Οι συνολικές ώρες διδασκαλίας στα μαθήματα της 
ειδικότητας του βασικού πτυχίου κατά το χρονικό διά¬ 
στημα που αναφέρεται στη βεβαίωση ή, προκειμένου 
για αναπληρωτές, κατά το εβδομαδιαίο ωράριο διδα¬ 
σκαλίας τους. 

- Η ιδιότητα, ο κλάδος και η ειδικότητα με την οποία 
πραγματοποιήθηκε η διδασκαλία από τον ενδιαφερό¬ 
μενο εκπαιδευτικό. 

Βεβαιώσεις στις οποίες δεν αναφέρονται ή από τις 
οποίες δεν προκύπτουν οι συνολικές ώρες διδασκαλίας, 
δεν λαμβάνονται υπόψη. 

θ. Βεβαιώσεις επαγγελματικής εμπειρίας 

Βεβαιώσεις που αναφέρονται σε διδακτικό έργο 
οποιοσδήποτε μορφής δεν προσμετρούνται ως επαγ¬ 
γελματική εμπειρία. 

Η επαγγελματική εμπειρία για να αξιολογηθεί: 

1. Στους ενοποιημένους κλάδους οι οποίοι έχουν προ- 
κύψει κατ'εφαρμογή του άρθρου 29 ν. 4521/2018 (ΦΕΚ 
38/Α'), στους οποίους δεν προβλέπεται διαχωρισμός ειδι¬ 
κοτήτων (π.χ. ο κλάδος ΠΕ80 Οικονομίας), ο/η υποψήφι¬ 
ος/α έχει δικαίωμα να προσκομίσει επαγγελματική εμπει¬ 
ρία η οποία έχει αποκτηθεί στο βασικό πτυχίο με το οποίο 
αιτείται την υποψηφιότητά του, αλλά και επαγγελματική 
εμπειρία η οποία έχει αποκτηθεί και με άλλα πτυχία που 
κατέχει και τα οποία ανήκουν στον ενοποιημένο κλάδο, 

με την προϋπόθεση ότι η συγκεκριμένη επαγγελματική 
εμπειρία έχει αποκτηθεί μετά την κτήση τους. 

2. Στους ενοποιημένους κλάδους στους οποίους σύμ¬ 
φωνα με τον ανωτέρω νόμο έχουν δημιουργηθεί ειδικό¬ 
τητες στις οποίες εντάσσονται διαφορετικά πτυχία, ο/η 
υποψήφιος/α έχει δικαίωμα να προσκομίσει επαγγελμα¬ 
τική εμπειρία η οποία έχει αποκτηθεί στο βασικό πτυχίο 
με το οποίο αιτείται την υποψηφιότητά του, αλλά και 
επαγγελματική εμπειρία η οποία έχει αποκτηθεί και με 
άλλα πτυχία που κατέχει ο υποψήφιος/α, τα οποία ανή¬ 
κουν στη συγκεκριμένη ειδικότητα του ενοποιημένου 
κλάδου, με την προϋπόθεση ότι η συγκεκριμένη επαγ¬ 
γελματική εμπειρία έχει αποκτηθεί μετά την κτήση τους 
(π.χ. Για την ειδικότητα ΠΕ87.01 Ιατρικής, προσκομίζεται 
και προσμετράται επαγγελματική εμπειρία η οποία έχει 
αποκτηθεί είτε ως ιατρός, είτε ως οδοντίατρος, είτε ως 
φαρμακοποιός)». 

Αναλυτικά: 

α.α. Επαγγελματική εμπειρία στο δημόσιο τομέα 

Οι βεβαιώσεις απασχόλησης στο δημόσιο, εκδίδονται 
από τις αντίστοιχες αρμόδιες υπηρεσίες, και αναγρά¬ 
φουν με σαφήνεια το χρονικό διάστημα της εργασίας, 
την υπαλληλική κατηγορία και βαθμό, την ειδικότητα, 
το πτυχίο, την εργασία, το έργο που επιτελέστηκε και 
το συγκεκριμένο είδος απασχόλησης κατά το αντίστοιχο 
χρονικό διάστημα. 

Βεβαιώσεις προϋπηρεσίας που αφορούν σε συμβάσεις 
έργου, για να ληφθούν υπόψη, θα πρέπει να αναγράφουν 
ή να συνοδεύονται από βεβαιώσεις που θα πιστοποιούν 
εξαρτημένη εργασία με παράλληλη αναγραφή του φο¬ 
ρέα ασφαλιστικής κάλυψης. 

Προϋπηρεσία που αποκτήθηκε κατά τη διάρκεια της 
στρατιωτικής θητείας, όπως και από συμμετοχή σε προ¬ 
γράμματα 5ΐ39θ ή πρακτικής άσκησης, δεν λαμβάνεται 
υπόψη. 

β.β. Επαγγελματική εμπειρία στον ιδιωτικό τομέα 

β.β.1. Μισθωτοί 

Οι βεβαιώσεις απασχόλησης, προκειμένου να δηλω¬ 
θούν και να αξιολογηθούν, θα πρέπει να έχουν εκδοθεί 
από τους εργοδότες και να αναγράφουν με σαφήνεια 
το χρονικό διάστημα της εργασίας, την ειδικότητα, την 
εργασία, το έργο που επιτελέστηκε και το συγκεκριμένο 
είδος απασχόλησης κατά το αντίστοιχο χρονικό διάστη¬ 
μα. Επιπλέον: 

- Για τους ασφαλισμένους του ΕΦΚΑ (πρώην ΙΚΑ-ΕΤΑΜ) 
οι βεβαιώσεις απασχόλησης έως και το 2001 θα πρέ¬ 
πει να είναι θεωρημένες από την επιθεώρηση εργασίας 
ως προς την ειδικότητα και τη χρονική διάρκεια, ενώ οι 
βεβαιώσεις απασχόλησης μετά την 1-1-2002 θα πρέ¬ 
πει να συνοδεύονται από Λογαριασμό Ασφαλισμένου 
ΙΚΑ στον οποίο θα αναγράφεται ο κωδικός ειδικότητας 
(ασφάλισης). Στην περίπτωση που για τη βεβαιούμενη 
ειδικότητα δεν υφίσταται αντίστοιχος κωδικός, θα πρέ¬ 
πει να κατατίθεται σχετική με αυτό βεβαίωση του ΕΦΚΑ 
(πρώην ΙΚΑ-ΕΤΑΜ). Εφόσον απαιτηθεί κατά την πρόσλη¬ 
ψη του υποψηφίου θα ζητηθεί από τη Δ/νση Αρχικής και 
Επαγγελματικής Κατάρτισης Ο.Α.Ε.Δ. η προσκόμιση των 
ενσήμων εργασίας. 


- Για τους ασφαλισμένους στον ΕΦΚΑ (πρώην ΕΤΑΑ) 
απαιτείται βεβαίωση στην οποία να αναγράφεται ο/οι 
εργοδότης/ες που κατέβαλαν τις ασφαλιστικές εισφο¬ 
ρές για τα χρονικά διαστήματα που αναφέρονται στις 
βεβαιώσεις. 

β.β.2. Ελεύθεροι επαγγελματίες 

Οι ελεύθεροι επαγγελματίες προκειμένου να δηλώ¬ 
σουν την εργασιακή τους εμπειρία, θα πρέπει να δια¬ 
θέτουν: 

- Βεβαίωση έναρξης επαγγέλματος ή επιτηδεύματος 
από την αντίστοιχη Δ.Ο.Υ. 

- Τα έντυπα Ε1 και Ε3 των αντίστοιχων οικονομικών 
ετών, τα οποία ο υποψήφιος επικαλείται ως επαγγελμα¬ 
τική εμπειρία. 

Γ ια να αξιολογηθεί η προϋπηρεσία σε ελεύθερο επάγ¬ 
γελμα, πρέπει το εισόδημα που δηλώνεται για κάθε οι¬ 
κονομικό έτος, να είναι μεγαλύτερο ή ίσο με το ελάχιστο 
αφορολόγητο όριο φυσικού προσώπου όπως αυτό ορί¬ 
ζεται για κάθε οικονομικό έτος. 

Τα ανωτέρω δικαιολογητικά δεν υποκαθίστανται από 
άλλα δημόσια έγγραφα, όπως φωτοαντίγραφα βιβλι¬ 
αρίων ενσήμων, σημειώματα καταβολής εισφορών, 
εκκαθαριστικά σημειώματα εφορίας, αποδείξεις ασφα¬ 
λιστικών ταμείων κ.λπ., καθώς από αυτά δεν προκύπτει 
συνδυαστικά ο χρόνος προϋπηρεσίας και η ειδικότητα 
και ο κλάδος. 

β.β.3. Επαγγελματική εμπειρία εκτός Ελλάδος 

- Μισθωτοί 

Η επαγγελματική Εμπειρία εκτός Ελλάδος δηλώνεται 
και μοριοδοτείται, εφόσον ο υποψήφιος υποβάλλει βε¬ 
βαίωση εργοδότη συνοδευόμενη από επίσημη μετάφρα¬ 
ση του Υπουργείου Εξωτερικών και βεβαίωση ελληνικού 
ασφαλιστικού φορέα ότι η παραπάνω προϋπηρεσία ανα¬ 
γνωρίζεται ως συντάξιμος χρόνος. 

- Ελεύθεροι επαγγελματίες 

Για να αξιολογηθεί η προϋπηρεσία των ελεύθερων 
επαγγελματιών που ασκούν το επάγγελμα εκτός Ελ¬ 
λάδος, οι υποψήφιοι/ες προσκομίζουν τα δικαιολο- 
γητικά της παραγράφου β.β.2. της παρούσας, συνο- 
δευόμενα από επίσημη μετάφραση του Υπουργείου 
Εξωτερικών και βεβαίωση ελληνικού ασφαλιστικού 
φορέα, ότι η παραπάνω προϋπηρεσία αναγνωρίζεται 
ως συντάξιμος χρόνος. Για να αξιολογηθεί η προϋπη¬ 
ρεσία σε ελεύθερο επάγγελμα, πρέπει το εισόδημα 
που δηλώνεται για κάθε οικονομικό έτος, να είναι 
μεγαλύτερο ή ίσο με το ελάχιστο αφορολόγητο όριο 
φυσικού προσώπου όπως αυτό ορίζεται για κάθε οι¬ 
κονομικό έτος. 

3. ΟΡΓΑΝΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙΛΟ¬ 
ΓΗΣ - ΕΝΣΤΑΣΕΙΣ 

α. Για την αξιολόγηση των υποψηφίων ωρομισθίων- 
αναπληρωτών εκπαιδευτικών με βάση τα νόμιμα υπο- 
βληθέντα δικαιολογητικά και τα αντίστοιχα προσόντα 
τους συγκροτείται/ούνται με απόφαση του Διοικητή του 
Ο.Α.Ε.Δ. Πρωτοβάθμια/ες Επιτροπή/ές, ανά Περιφερεια¬ 
κή Δ/νση αποτελούμενη/νες από εκπαιδευτικούς ή και 
διοικητικούς υπαλλήλους. Με την ίδια απόφαση ορίζο¬ 
νται και οι αναπληρωτές τους. 

Οι Επιτροπές αυτές: 

α.α. Ελέγχουν την εγκυρότητα και την πληρότητα των 
δικαιολογητικών αυτών και αποκλείουν τους μη δικαι¬ 
ούμενους να συμμετάσχουν στην επιλογή με βάση τα 
δικαιολογητικά αυτά. 

β.β. Ταξινομούν τα δικαιολογητικά κατά ειδικότητα 
σύμφωνα με τη σχετική προκήρυξη και βαθμολογούν 
όλα τα δικαιολογητικά των υποψηφίων σύμφωνα με τα 
προβλεπόμενα στην παρούσα. 

γ.γ. Μετά τη βαθμολόγηση όλων των υποψηφίων, συ¬ 
ντάσσουν πίνακες αξιολόγησης ωρομίσθιων εκπαιδευ¬ 
τικών κατά ειδικότητα, σύμφωνα με τη σχετική προκή¬ 
ρυξη, και κατά σειρά αξιολόγησης με βάση το συνολικό 
βαθμό κάθε υποψηφίου. 

δ.δ. Συντάσσουν πίνακες αποκλεισμένων από τη δια¬ 
δικασία επιλογής υποψηφίων, στους οποίους αναγρά¬ 
φεται συνοπτικά η αιτιολογία αποκλεισμού για κάθε ένα 
υποψήφιο. 

ε.ε. Αποφασίζουν για κάθε θέμα που προκύπτει κατά τη 
διαδικασία αξιολόγησης των υποψηφίων ωρομισθίων- 
αναπληρωτών εκπαιδευτικών και αφορά στα κριτήρια 
και τη διαδικασία αξιολόγησης που δεν προβλέπονται 
από την παρούσα. 

στ.στ. Η/Οι Επιτροπή/ές μετά την ολοκλήρωση της δι¬ 
αδικασίας αξιολόγησης των υποψηφίων, παραδίδει/ουν 
στη Διεύθυνση Αρχικής Επαγγελματικής Εκπαίδευσης και 

Κατάρτισης τους συγκεντρωτικούς αρχικούς πίνακες 
αξιολόγησης ωρομίσθιων-αναπληρωτών εκπαιδευτικών 
και τον πίνακα αποκλεισμένων, η οποία μεριμνά για την 
ανακοίνωσή τους, αναρτώντας τους στην ιστοσελίδα 
του Οργανισμού, και τους αποστέλλει στις εκπαιδευτικές 
μονάδες, προκειμένου να ενημερωθούν οι υποψήφιοι 
ωρομίσθιοι-αναπληρωτές εκπαιδευτικοί. Με την ίδια 
ανακοίνωση ενημερώνονται για το δικαίωμα υποβολής 
ένστασης κατά των πινάκων εντός προθεσμίας τριών 
εργασίμων (3) ημερών. 

Κατά των αρχικών πινάκων αξιολόγησης ωρομίσθιων - 
αναπληρωτών εκπαιδευτικών, δύνανται να υποβληθούν 
ενστάσεις από τους υποψηφίους ωρομίσθιους - ανα¬ 
πληρωτές εκπαιδευτικούς, οι οποίες για να εξεταστούν 
πρέπει: 

- Να έχουν υποβληθεί μέσα στην προβλεπόμενη χρο¬ 
νική προθεσμία. 

- Να περιλαμβάνουν τα πλήρη στοιχεία του υποψη¬ 
φίου, την ειδικότητα για την οποία ήταν υποψήφιος και 
τους συγκεκριμένους λόγους για τους οποίους ενίσταται 
αναλυτικά. 

Κανένα νέο δικαιολογητικά δεν λαμβάνεται υπόψη 
μετά τη λήξη υποβολής των αιτήσεων. 

β. Με απόφαση του Διοικητή του Ο.Α.Ε.Δ. συγκροτού¬ 
νται ανά Περιφερειακή Δ/νση δευτεροβάθμιεςτριμελείς 
επιτροπές, καθώς και τα αναπληρωματικά μέλη αυτών, 
αποτελούμενες από: 

Ένα Περιφερειακό Διευθυντή, ως Πρόεδρο. 

Ένα εκπρόσωπο της Διοίκησης, ως μέλος. 

Ένα Διευθυντή εκπαιδευτικής μονάδας, ως μέλος. 

Οι Επιτροπές αυτές: 

α.α. Επανεξετάζουν όσες περιπτώσεις παραπέμπονται 


σε αυτές από τις Πρωτοβάθμιες Επιτροπές, καθώς και 
όποια περίπτωση εισηγείται μέλος της επιτροπής αυτής. 

β.β. Κρίνουν τις υποβληθείσες ενστάσεις και οι απο¬ 
φάσεις τους είναι οριστικές. 

γ.γ. Ελέγχουν και επικυρώνουν τους τελικούς πίνακες 
αξιολόγησης ωρομισθίων-αναπληρωτών εκπαιδευτικών 
και τους πίνακες αποκλεισμένων, όπως αυτοί διαμορφώ¬ 
νονται μετά την επανεξέταση των ανωτέρω. 

δ.δ. Συντάσσουν σχετικό πρακτικό, στο οποίο περι¬ 
λαμβάνονται οι επικυρωμένοι πίνακες αποκλεισμένων 
και οι επικυρωμένοι πίνακες αξιολόγησης κατά σχολείο, 
κατηγορία, ειδικότητα και κλάδο, σύμφωνα με τη σχετική 
προκήρυξη. 

Οι τελικοί πίνακες, που θα προκύψουν μετά την ολο¬ 
κλήρωση του έργου των παραπάνω επιτροπών, πα- 
ραδίδονται ή αποστέλλονται στη Διεύθυνση Αρχικής 
Επαγγελματικής Εκπαίδευσης και Κατάρτισης, η οποία 
στη συνέχεια τους αποστέλλει στους Διευθυντές των 
εκπαιδευτικών μονάδων, οι οποίοι με τη σειρά τους την 
επόμενη εργάσιμη ημέρα τους αναρτούν στον πίνακα 
ανακοινώσεων της εκπαιδευτικής μονάδας. 

ε.ε. Οι Β/θμιες επιτροπές αξιολόγησης εξετάζουν 
οποιαδήποτε καταγγελία υποβληθεί εντός αποκλειστι¬ 
κής προθεσμίας δεκαπέντε (15) ημερολογιακών ημερών 
από την ανάρτηση των τελικών πινάκων αξιολόγησης. 
Μετά την ολοκλήρωση της εξέτασης των καταγγελιών 
αυτών, οι Β/θμιες επιτροπές αξιολόγησης, προχωρούν 
στην τροποποίηση των τελικών πινάκων αξιολόγησης, 
εάν αυτό κριθεί απαραίτητο, και τους αναρτούν επί το 
ορθό. 

Στην περίπτωση αυτή η Δ/νση Εκπαίδευσης έχει δικαί¬ 
ωμα να προχωρήσει κατά περίπτωση είτε στην τροπο¬ 
ποίηση των ωρών που έχουν ήδη ανατεθεί στους ωρομι- 
σθίους-αναπληρωτές των πινάκων που τροποποιούνται, 
είτε και στην απόλυση ωρομισθίων-αναπληρωτών. 

γ. Ο Διευθυντής της εκπαιδευτικής μονάδας αιτείται 
ηλεκτρονικά στη Διεύθυνση Αρχικής Επαγγελματικής 
Εκπαίδευσης και Κατάρτισης την έγκριση των κενών του 
θέσεων κατά κλάδο και ειδικότητα. 

Μετά την έγκριση, η Δ/νση Αρχικής Επαγγελματικής 
Εκπαίδευσης και Κατάρτισης ή ο Δ/ντής της εκπαιδευ¬ 
τικής μονάδας, ειδοποιεί τους υποψήφιους του πίνακα 
αξιολόγησης με τηλεγράφημα ή με θ-πηθιΙ, κατά απόλυτη 
σειρά προτεραιότητας και σειρά προτίμησης. 

Σε κάθε ωρομίσθιο-αναπληρωτή εκπαιδευτικό μπο¬ 
ρούν να ανατεθούν συνολικά ανά εβδομάδα, τόσες 
ώρες διδασκαλίας, ώστε οι συνολικές ώρες διδασκα¬ 
λίας που έχει αναλάβει σε όλες τις δομές της τυπικής 
εκπαίδευσης (Α'/θμιας, Β'/θμιας, Γ'/θμιας) της χώρας 
να μην υπερβαίνουν τις διδακτικές ώρες που αντι¬ 
στοιχούν στο πλήρες ωράριο του πρωτοδιόριστου 
εκπαιδευτικού του αντίστοιχου κλάδου της Β'/θμιας 
Εκπαίδευσης και προσλαμβάνονται σύμφωνα με τη 
σειρά κατάταξής τους. 

4. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 
α. Αποκλείεται από τη διαδικασία επιλογής ωρομισθί- 
ων-αναπληρωτών εκπαιδευτικών υποψήφιος/ α, ο/η 
οποίος/α: 

- Δεν έχει τα απαιτούμενα τυπικά προσόντα σύμφωνα 
με την αντίστοιχη προκήρυξη ειδικοτήτων. 

- Δεν έχει υποβάλλει αντίγραφα ή φωτοαντίγραφα 
τίτλων σπουδών. 

- Δεν έχει υποβάλλει αναγνώριση του βασικού τίτλου 
σπουδών αλλοδαπής από τα σχετικά αρμόδια όργανα 
(ΔΟΑΤΑΠ, Συμβούλιο Ισοτιμιών κ.λ.π.). 

- Δεν έχει υποβάλλει αντίγραφο δελτίου ταυτότητας. 

- Υποβάλλει εκπρόθεσμα αίτηση και τα σχετικά δικαι- 
ολογητικά. 

β. Αποκλείεται για το επόμενο σχολικό έτος από τη 
διαδικασία επιλογής ωρομισθίων-αναπληρωτών εκπαι¬ 
δευτικών υποψήφιος/α, ο/ η οποίος/α: 

α.α. Έχει αξιολογηθεί και προσληφθεί στα σχολεία του 
ΟΑΕΔ και αποχωρεί οικειοθελώς κατά τη διάρκεια του 
σχολικού έτους, είτε διότι προσλαμβάνεται ως αναπλη¬ 
ρωτής με πλήρη απασχόληση στο Υπουργείο Παιδείας, 
Έρευνας και Θρησκευμάτων, είτε σε οποιαδήποτε άλλη 
περίπτωση. 

Εξαιρούνται όσοι αποχωρούν λόγω κύησης ή ασθένει¬ 
ας δικής τους ή συζύγου τους ή συγγενών Α'βαθμού και 
σε περίπτωση παιδαγωγικών ή μεταπτυχιακών σπουδών. 

Σε περίπτωση που η αποχώρησή του οφείλεται 
στην πρόσληψή του ως αναπληρωτή στο Υπουργείο 
Παιδείας, Έρευνας και Θρησκευμάτων με πλήρη απα¬ 
σχόληση και η ανάθεση ωρών διδασκαλίας που του 
είχε γίνει στις Σχολές Μαθητείας Ο.Α.Ε.Δ. είναι κάτω 
των δέκα (10) ωρών ανά εβδομάδα, ο ωρομίσθιος με¬ 
ταπίπτει και εντάσσεται στον πίνακα των δημοσίων 
υπαλλήλων, από τη Δ/νση Αρχικής Επαγγελματικής 
Εκπαίδευσης και Κατάρτισης, καταλαμβάνοντας στον 
πίνακα αυτό, τη θέση η οποία αντιστοιχεί στα μόρια 
τα οποία κατέχει. 

β.β. Έχει αξιολογηθεί από τον/την Διευθυντή/ντρια Αρ¬ 
χικής Επαγγελματικής Εκπαίδευσης και Κατάρτισης, ως 
ακατάλληλος/η με βάση στοιχεία που προκύπτουν από 
προηγούμενη στον Ο.Α.Ε.Δ. διδακτική του απασχόληση 
και αφορούν εκπαιδευτική ή παιδαγωγική ανεπάρκεια 
ή ανάρμοστη συμπεριφορά. Ο/Η Δ/ντής/ντρια Αρχικής 
Επαγγελματικής Εκπαίδευσης και Κατάρτισης, για να 
προχωρήσει στην αρνητική αξιολόγηση, θα πρέπει να 
λάβει υπόψη τεκμηριωμένη έκθεση του/της Δ/ντή/ντρι- 
ας της Εκπαιδευτικής Μονάδας στην οποία ο ωρομίσθιος 
υπηρετούσε. 

γ.γ. Έχει αναλάβει διδακτικό ωράριο στις ΕΠΑ.Σ Μα¬ 
θητείας του Ο.Α.Ε.Δ. το οποίο: 1. προστιθέμενο στο δι¬ 
δακτικό ωράριο που έχει αναλάβει σε άλλες δομές της 
τυπικής εκπαίδευσης της χώρας, υπερβαίνει το μέγιστο 
επιτρεπόμενο διδακτικό ωράριο του πρωτοδιόριστου 
εκπαιδευτικού του αντίστοιχου κλάδου της Β/θμιας Εκ¬ 
παίδευσης. 2. προστιθέμενο στο διδακτικό ωράριο που 
έχει αναλάβει στις δομές της τυπικής και μη τυπικής εκ¬ 
παίδευσης της χώρας, υπερβαίνει περισσότερο από έξι 
(6) διδακτικές ώρες, το μέγιστο επιτρεπόμενο διδακτικό 
ωράριο του πρωτοδιόριστου εκπαιδευτικού του αντί¬ 
στοιχου κλάδου της Β/θμιας Εκπαίδευσης. 

Στις δύο ανωτέρω περιπτώσεις, εκτός από τον απο¬ 
κλεισμό του εκπαιδευτικού για το επόμενο σχολικό έτος, 


τροποποιούνται οι διδακτικές ώρες που έχει αναλάβει 
στις εκπαιδευτικές μονάδες του Οργανισμού, σύμφωνα 
με τα προβλεπόμενα στην παρούσα υπουργική από¬ 
φαση. 

γ. Δεν προσλαμβάνεται για το τρέχον σχολικό έτος, 
υποψήφιος/α ο/η οποίος/α δεν προσέλθει να αναλάβει 
διδακτικό έργο εντός δύο (2) εργασίμων ημερών από 
την ημέρα που αποδεδειγμένα καλείται από τη Δ/νσης 
Αρχικής Επαγγελματικής Εκπαίδευσης και Κατάρτισης ή 
από τη Δ/νση της ΕΠΑ.Σ. 

5. ΔΗΜΙΟΥΡΓΙΑ ΠΙΝΑΚΩΝ ΑΞΙΟΛΟΓΗΣΗΣ 
Ανά κλάδο και ειδικότητα, δημιουργούνται δύο πίνα¬ 
κες. Ένας πίνακας ιδιωτών και ένας πίνακας δημοσίων 
υπαλλήλων, συνταξιούχων, πολιτικών, διοικητικών υπαλ¬ 
λήλων του κράτους και των Ν.Π.Δ.Δ. και όσων υπάγονται 
στις διατάξεις του ν. 3528/2007 και μονίμου προσωπικού 
των ενόπλων δυνάμεων και των σωμάτων ασφαλείας, 
καθώς και αναπληρωτών καθηγητών με πλήρες ωράριο 
διδασκαλίας. 

α. ΚΛΑΔΟΙ ΠΕ01, ΠΕ02, ΠΕ03,ΠΕ04, ΠΕ05, ΠΕ06, ΠΕ07, 
ΠΕ08, ΠΕΊ1, ΠΕ80 με πτυχίο Οικιακής Οικονομίας, ΠΕΙ 5, 
ΠΕ79.01 με πτυχίο Μουσικής Επιστήμης 
(Απόφοιτοι ΑΕΙ κλάδων των οποίων ο βασικός τίτλος 
σπουδών εμπεριέχει παιδαγωγικό τίτλο) 
α.α. Καταρτίζεται πίνακας υποψηφίων ανά κατηγορία, 
με κριτήριο το άθροισμα των μορίων της διδακτικής 
εμπειρίας, των μορίων του μεταπτυχιακού ή διδακτορι¬ 
κού τίτλου, των μορίων της οικογενειακής κατάστασης 
και των μορίων λόγω ανεργίας. 

β.β. Σε περίπτωση ισοβαθμίας λαμβάνεται υπόψη ο 
βαθμός του βασικού τίτλου σπουδών. 

γ.γ. Σε περίπτωση νέας ισοβαθμίας προηγείται ο υπο¬ 
ψήφιος με το μεγαλύτερο αριθμό τέκνων. 

δ.δ. Εφόσον εξαντληθούν οι υποψήφιοι του παραπάνω 
πίνακα προσλαμβάνονται ωρομίσθιοι από το σχετικό 
πίνακα δημόσιοι υπάλληλοι, συνταξιούχοι, πολιτικοί, 
διοικητικοί υπάλληλοι του κράτους και των Ν.Π.Δ.Δ. και 
όσοι υπάγονται στις διατάξεις του ν. 3528/2007 και το 
μόνιμο προσωπικό των ενόπλων δυνάμεων και των σω¬ 
μάτων ασφαλείας καθώς και αναπληρωτές καθηγητές με 
πλήρες ωράριο διδασκαλίας, οι οποίοι έχουν αξιολογηθεί 
με τα ίδια κριτήρια. Οι ωρομίσθιοι αυτοί, δύνανται να 
λάβουν τόσες ώρες διδασκαλίας ανά εβδομάδα, ώστε 
συνολικά να μην ξεπερνούν τις έξι (6) διδακτικές ώρες 
ανά εβδομάδα, σε όλεςτις δομέςτυπικής και μη τυπικής 
εκπαίδευσης της χώρας, 
β. ΛΟΙΠΟΙ ΚΛΑΔΟΙ ΠΕ&ΤΕ 

(Απόφοιτοι ΑΕΙ κλάδων των οποίων ο βασικός τίτλος 
σπουδών δεν εμπεριέχει παιδαγωγικό τίτλο, απόφοιτοι 
ΤΕΙ και απόφοιτοι ΤΕΕ Β'κύκλου και ισοτίμων) 
α.α. Καταρτίζεται πίνακας υποψηφίων με κριτήριο το 
άθροισμα των μορίων της διδακτικής εμπειρίας, των 
μορίων της επαγγελματικής εμπειρίας, των μορίων του 
παιδαγωγικού τίτλου, των μορίων του μεταπτυχιακού 
ή διδακτορικού τίτλου, των μορίων της οικογενειακής 
κατάστασης, των μορίων λόγω ανεργίας. 

β.β. Σε περίπτωση ισοβαθμίας λαμβάνεται υπόψη ο 
βαθμός του βασικού τίτλου σπουδών. 

γ.γ. Σε περίπτωση νέας ισοβαθμίας προηγείται ο υπο¬ 
ψήφιος με το μεγαλύτερο αριθμό τέκνων. 

δ.δ. Εφόσον εξαντληθούν οι υποψήφιοι του παραπάνω 
πίνακα προσλαμβάνονται ωρομίσθιοι από το σχετικό 
πίνακα, δημόσιοι υπάλληλοι, συνταξιούχοι, πολιτικοί, 
διοικητικοί υπάλληλοι του κράτους και των Ν.Π.Δ.Δ. και 
όσοι υπάγονται στις διατάξεις του ν. 3528/2007 και το 
μόνιμο προσωπικό των ενόπλων δυνάμεων και των σω¬ 
μάτων ασφαλείας καθώς και αναπληρωτές καθηγητές με 
πλήρες ωράριο διδασκαλίας, οι οποίοι έχουν αξιολογηθεί 
με τα ίδια κριτήρια. Οι ωρομίσθιοι αυτοί, δύνανται να 
λάβουν τόσες ώρες διδασκαλίας ανά εβδομάδα, ώστε 
συνολικά να μη ξεπερνούν τις έξι (6) διδακτικές ώρες 
ανά εβδομάδα, σε όλες τις δομές τυπικής και μη τυπικής 
εκπαίδευσης της χώρας, 
γ. ΚΛΑΔΟΙ ΔΕ 

(Για τους υποψηφίους κατηγορίας ΔΕ) 
α.α. Οι υποψήφιοι πρέπει να έχουν περατώσει την υπο¬ 
χρεωτική εκπαίδευση του ν. 1566/1985. 

Για τους υποψήφιους των κλάδων ΔΕ Εμπειροτεχνι- 
τών, οι οποίοι δεν διαθέτουν απολυτήριο ή πτυχίο της 
προκηρυσσόμενης ειδικότητας, απαιτείται εμπειρία του¬ 
λάχιστον δύο (2) ετών. 

β.β. Για τους κλάδους στους οποίους απαιτείται άδεια 
άσκησης επαγγέλματος ή βιβλιάριο υγείας τα οποία ζη¬ 
τούνται από τη σχετική προκήρυξη, είναι απαραίτητη η 
προσκόμιση νόμιμα επικυρωμένου φωτοαντιγράφου. 

γ.γ. Καταρτίζεται πίνακας υποψηφίων με κριτήριο το 
άθροισμα των μορίων της διδακτικής εμπειρίας, των 
μορίων της επαγγελματικής εμπειρίας, των μορίων του 
απολυτηρίου λυκείου, ή απολυτηρίου ΤΕΕ Α' κύκλου ή 
ισοτίμου, ή πτυχίου Ι.Ε.Κ.,των μορίων της οικογενειακής 
κατάστασης, των μορίων λόγω ανεργίας. 

δ.δ. Σε περίπτωση ισοβαθμίας προηγείται ο έχων με¬ 
γαλύτερη επαγγελματική εμπειρία. 

ε.ε. Σε περίπτωση νέας ισοβαθμίας προηγείται ο υπο¬ 
ψήφιος με το μεγαλύτερο αριθμό τέκνων. 

στ.στ. Σε περίπτωση που σε μία συγκεκριμένη ειδικό¬ 
τητα, έχουν Α'ανάθεση μαθημάτων οι κλάδοι ΤΕ και ΔΕ, 
προσλαμβάνονται από τον πίνακα του κλάδου ΔΕ ωρο¬ 
μίσθιοι εκπαιδευτικοί, ανάλογα με τη σειρά κατάταξής 
τους, εφόσον εξαντληθεί ο πίνακας ΤΕ της αντίστοιχης 
ειδικότητας. 

ζ.ζ. Εφόσον εξαντληθούν οι υποψήφιοι του παραπάνω 
πίνακα προσλαμβάνονται ωρομίσθιοι από το σχετικό 
πίνακα, δημόσιοι υπάλληλοι, συνταξιούχοι, πολιτικοί, 
διοικητικοί υπάλληλοι του κράτους και των Ν.Π.Δ.Δ. και 
όσοι υπάγονται στις διατάξεις του ν. 3528/2007 και το 
μόνιμο προσωπικό των ενόπλων δυνάμεων και των σω¬ 
μάτων ασφαλείας, οι οποίοι έχουν αξιολογηθεί με τα ίδια 
κριτήρια. Οι ωρομίσθιοι αυτοί, δύνανται να λάβουν τόσες 
ώρες διδασκαλίας ανά εβδομάδα, ώστε συνολικά να μην 
ξεπερνούν τις έξι (6) διδακτικές ώρες ανά εβδομάδα, 
σε όλες τις δομές τυπικής και μη τυπικής εκπαίδευσης 
της χώρας. 

6. ΕΙΔΙΚΟΙ ΠΙΝΑΚΕΣ 

Σε περίπτωση που η πλήρωση κάποιας ειδικότητας 
απαιτεί αυξημένα τυπικά προσόντα για τους ωρομίσθι¬ 


ους-αναπληρωτές εκπαιδευτικούς, αυτά θα αναφέρο- 
νται σαφώς στην προκήρυξη της αντίστοιχης ειδικό¬ 
τητας, θα δημιουργείται ειδικός πίνακας αξιολόγησης 
των υποψηφίων, οι οποίοι διαθέτουν τα απαιτούμενα 
αυξημένα τυπικά προσόντα, και από τον πίνακα αυτό θα 
γίνεται και η επιλογή των ωρομίσθιων-αναπληρωτών 
εκπαιδευτικών. 

Η ανάγκη ύπαρξης των αυξημένων τυπικών προ¬ 
σόντων, που μπορεί να προκύπτει από την εφαρμογή 
ειδικών προγραμμάτων ή την ιδιαιτερότητα λειτουρ¬ 
γίας κάποιας ειδικότητας σε συγκεκριμένες εκπαιδευ¬ 
τικές μονάδες κ.λπ., θα κρίνεται από τη Δ/νση Αρχικής 
Επαγγελματικής Εκπαίδευσης και Κατάρτισης, η οποία 
θα εισηγείται στο Δ.Σ. του Ο.Α.Ε.Δ. την προκήρυξη της 
ειδικότητας για την οποία απαιτούνται αυξημένα τυ¬ 
πικά προσόντα. Στην περίπτωση αυτή η προκήρυξη 
καταρτίζεται μετά την έκδοση της απόφασης του Δ.Σ. 
του Ο.Α.Ε.Δ. 

7. ΛΕΙΤΟΥΡΓΙΑ ΕΠΑ.Σ ΣΕ ΕΓΚΑΤΑΣΤΑΣΕΙΣ ΑΛΛΩΝ ΦΟ¬ 
ΡΕΩΝ 

Για τη διδασκαλία εργαστηριακών μαθημάτων που 
πραγματοποιούνται σε εγκαταστάσεις άλλων φορέων 
με τους οποίους συνεργάζεται ο Ο.Α.Ε.Δ., όπως ο Ναύ¬ 
σταθμος Σαλαμίνας, τα Ελληνικά Αμυντικά Συστήματα 
ΑΒΕΕ, η Ε.Ε.Σ.Σ.Τ.Υ. Α.Ε. κ.τ.λ., προσλαμβάνεται κατά προ¬ 
τεραιότητα εκπαιδευτικό προσωπικό που προτείνεται 
από τους φορείς των εγκαταστάσεων, σύμφωνα με τους 
πίνακες κατάταξης. Οι προτεινόμενοι εκπαιδευτικοί δύ- 
νανται να διδάξουν τα μαθήματα της ειδικότητας σε Α' 
και Β' ανάθεση εφόσον έχουν τα απαιτούμενα από το 
αναλυτικό πρόγραμμα της ειδικότητας τυπικά προσόντα 
και έχουν υποβάλλει σχετική αίτηση, όπως περιγράφεται 
στην εκδοθείσα προκήρυξη. 

8. ΕΞΑΝΤΛΗΣΗ ΠΙΝΑΚΩΝ ΩΡΟΜΙΣΘΙΩΝ-ΑΝΑΠΛΗΡΩ- 
ΤΩΝ ΕΚΠΑΙΔΕΥΤΙΚΩΝ 

α) Κατά τη διάρκεια του σχολικού έτους, εφόσον δη- 
μιουργηθούν ανάγκες εκπαιδευτικού προσωπικού και 
εξαντληθούν όλοι οι υποψήφιοι των αντίστοιχων πινά¬ 
κων αξιολόγησης, ο Ο.Α.Ε.Δ. προσλαμβάνει εκπαιδευτικό 
προσωπικό με απευθείας πρόσληψη, για την εύρυθμη 
λειτουργία του εκπαιδευτικού προγράμματος. Οι προ¬ 
σλαμβανόμενοι πρέπει να έχουν τα προσόντα των θέ¬ 
σεων που καλύπτουν, όπως αυτά έχουν καθοριστεί με 
την αρχική προκήρυξη. 

β) Σε περίπτωση αδυναμίας εύρεσης εκπαιδευτικών 
για τη διδασκαλία ξένης γλώσσας, στα μαθήματα «ξένης 
γλώσσας» μπορούν να διδάξουν με απευθείας πρόσλη¬ 
ψη, σε δεύτερη ανάθεση, κατά σειρά προτεραιότητας α) 
κάτοχοι πτυχίου Γ2 και β) κάτοχοι βασικού ή μεταπτυ¬ 
χιακού πανεπιστημιακού τίτλου, αγγλόφωνου ή άλλης 
γλώσσας, με αναγνώριση από το ΔΟΑΤΑΠ. 

γ) Σε περίπτωση αδυναμίας εύρεσης εκπαιδευτικών οι 
οποίοι κατέχουν βασικό τίτλο σπουδών Ελληνικών Πανε¬ 
πιστημίων ή κρατών - μελών της Ευρωπαϊκής Ένωσης με 
πιστοποιητικό ισοτιμίας από το πρώην ΔΙ.Κ.Α.Τ.Σ.Α. νυν 
Δ.Ο.Α.Τ.Α.Π, τον Ο.Ε.Ε.Κ., τον Ε.Ο.Π.Π. νυν Ε.Ο.Π.Π.Ε.Π., 
μπορούν να διδάξουν με απευθείας πρόσληψη, εκ¬ 
παιδευτικοί οι οποίοι κατέχουν άδεια άσκησης επαγ- 

γέλματος, βάσει των διατάξεων των επαγγελματικών 
προσόντων (π.χ. Οδηγίες 89/48/Ε.Ο.Κ., 92/51/Ε.Ο.Κ., 
99/42/Ε.Ο.Κ, Τομεακές οδηγίες κ.λπ.). 

9. ΥΠΟΒΟΛΗ, ΠΑΡΑΛΑΒΗ ΚΑΙ ΕΛΕΓΧΟΣΔΙΚΑΙΟΛΟΓΗΤΙΚΩΝ 

Η διαδικασία και ο τρόπος υποβολής, παραλαβής και 

ελέγχου των δικαιολογητικών των υποψήφιων εκπαι¬ 
δευτικών για τις ΕΠΑ.Σ Μαθητείας του Ο.Α.Ε.Δ., καθορί¬ 
ζονται στην προκήρυξη για την πρόσληψη ωρομίσθιου 
εκπαιδευτικού προσωπικού. 

Πριν την έναρξη κάθε σχολικού έτους ο Ο.Α.Ε.Δ., μετά 
από πρόταση της Δ/νσης Αρχικής Επαγγελματικής Εκ¬ 
παίδευσης και Κατάρτισης, εκδίδει σχετική προκήρυξη 
για την πρόσληψη ωρομίσθιου εκπαιδευτικού προσω¬ 
πικού, η οποία αναρτάται στην ιστοσελίδα του Ο.Α.Ε.Δ. 
και δημοσιεύεται στον ημερήσιο τύπο. 

Για την προκήρυξη ειδικοτήτων των ωρομίσθιων-ανα- 
πληρωτών εκπαιδευτικών λαμβάνεται υπόψη το εύρος 
των Α' αναθέσεων της διδακτέας ύλης, όπως αυτές 
εξειδικεύονται και καθορίζονται με απόφαση του Δ.Σ. 
του Ο.Α.Ε.Δ, ή σχετικής κοινής υπουργικής απόφασης 
(ΚΥΑ), κατ' εφαρμογή του άρθρου 18 του ν. 3475/2006, 
οι οποίες εκδίδονται λαμβανομένων υπόψη των σχετι¬ 
κών υπουργικών αποφάσεων του Υπουργείου Παιδείας, 
Έρευνας και Θρησκευμάτων. 

Σε εξαιρετικές περιπτώσεις όπου μετά από εκδοθείσα 
προκήρυξη δεν προσέλθουν υποψήφιοι εκπαιδευτικοί 
στους οποίους μπορούν να ανατεθούν, σύμφωνα με τις 
σχετικές ρυθμίσεις, μαθήματα τα οποία αντιστοιχούν σε 
Α' ανάθεση, τότε ο Ο.Α.Ε.Δ. δύναται να προσλάβει ωρο- 
μίσθιους-αναπληρωτές εκπαιδευτικούς στους οποίους 
ανατίθενται μαθήματα που αντιστοιχούν σε Β'ανάθε¬ 
ση, ακολουθώντας την προβλεπόμενη στην παρούσα 
διαδικασία. 

10. ΕΡΓΑΖΟΜΕΝΟΙ ΣΤΟΝ ΙΔΙΩΤΙΚΟ ΤΟΜΕΑ - ΕΛΕΥΘΕ¬ 
ΡΟΙ ΕΠΑΓΓΕΛΜΑΤΙΕΣ-ΩΡΟΜΙΣΘΙΟΙ ΕΚΠΑΙΔΕΥΤΙΚΟΙ ΜΕ 
ΜΕΙΩΜΕΝΟ ΩΡΑΡΙΟ ΔΙΔΑΣΚΑΛΙΑΣ - ΑΝΑΘΕΣΗ ΔΙΔΑ¬ 
ΚΤΙΚΟΥ ΕΡΓΟΥ ΣΤΗΝ ΑΤΥΠΗ ΕΚΠΑΙΔΕΥΣΗ ΤΗΣ ΧΩΡΑΣ 

α. Οι εργαζόμενοι στον ιδιωτικό τομέα με πλήρη απα¬ 
σχόληση καθώς και οι ελεύθεροι επαγγελματίες, προ¬ 
σλαμβάνονται ως ωρομίσθιοι εκπαιδευτικοί, εάν έχουν 
σειρά στο σχετικό πίνακα κατάταξης, σύμφωνα με τα 
μόριά τους. Το διδακτικό ωράριο που τους ανατίθεται 
δύναται να συνίσταται σε τόσες διδακτικές ώρες/εβδο¬ 
μάδα, ώστε συνολικά να μην ξεπερνά τις έξι (6) διδακτι¬ 
κές ώρες/εβδομάδα, σε όλες τις δομές της τυπικής ή μη 
τυπικής εκπαίδευσης της χώρας, δημόσιας και ιδιωτικής. 

β. Οι εργαζόμενοι στον ιδιωτικό τομέα με μερική απα¬ 
σχόληση, προσλαμβάνονται ως ωρομίσθιοι εκπαιδευ¬ 
τικοί, εάν έχουν σειρά στο σχετικό πίνακα κατάταξης, 
σύμφωνα με τα μόριά τους. Το διδακτικό ωράριο που 
τους ανατίθεται δύναται να συνίσταται σε τόσες διδακτι¬ 
κές ώρες/εβδομάδα, ώστε συνολικά να μην ξεπερνά τις 
δέκα (10) διδακτικές ώρες/εβδομάδα, σε όλες τις δομές 
της τυπικής και μη τυπικής εκπαίδευσης της χώρας, δη¬ 
μόσιας και ιδιωτικής. 

γ. Οι ωρομίσθιοι εκπαιδευτικοί οι οποίοι έχουν προ- 
σληφθεί με μειωμένο ωράριο διδασκαλίας σε εκπαιδευ¬ 
τικές δομές της τυπικής εκπαίδευσης της χώρας, δύνα- 


νται να αναλάβουν στις ΕΠΑ.Σ Μαθητείας του Ο.Α.Ε.Δ. 
τόσες ώρες διδασκαλίας, όσες απαιτούνται για τη συ¬ 
μπλήρωση του υποχρεωτικού ωραρίου του πρωτοδιό¬ 
ριστου εκπαιδευτικού του αντίστοιχου κλάδου της Β'/ 
θμιας εκπαίδευσης. 

δ. Οι ωρομίσθιοι εκπαιδευτικοί οι οποίοι έχουν προ- 
σληφθεί με μειωμένο ωράριο διδασκαλίας στις ΕΠΑ.Σ 
Μαθητείας του Ο.Α.Ε.Δ., δύνανται να αναλάβουν σε εκ¬ 
παιδευτικές δομές της τυπικής εκπαίδευσης της χώρας, 
τόσες ώρες διδασκαλίας, όσες απαιτούνται για τη συ¬ 
μπλήρωση του υποχρεωτικού ωραρίου του πρωτοδιό¬ 
ριστου εκπαιδευτικού του αντίστοιχου κλάδου της Β'/ 
θμιας εκπαίδευσης. 

ε. Οι ωρομίσθιοι εκπαιδευτικοί του Ο.Α.Ε.Δ. έχουν τη 
δυνατότητα να αναλάβουν διδακτικό ωράριο (πέραν 
του πλήρους διδακτικού ωραρίου), έως και έξι (6) ώρες 
ανά εβδομάδα, σε όλες τις δομές της τυπικής και μη τυ¬ 
πικής εκπαίδευσης της χώρας (δημόσιας και ιδιωτικής), 
με την προϋπόθεση να μην ξεπερνούν για την τυπική 
εκπαίδευση τις διδακτικές ώρες που προβλέπονται για 
το υποχρεωτικό ωράριο του πρωτοδιόριστου εκπαιδευ¬ 
τικού του αντίστοιχου κλάδου της Β'/θμιας εκπαίδευσης 
και για τη μη τυπική εκπαίδευση τις είκοσι (20) διδακτικές 
ώρες ανά εβδομάδα. 

Σε εξαιρετικές περιπτώσεις και κατόπιν αιτιολογημέ¬ 
νης πρότασης του Διευθυντή/Διευθύντριας της εκπαι¬ 
δευτικής μονάδας, η Δ/νση Αρχικής Επαγγελματικής 
Εκπαίδευσης και Κατάρτισης μπορεί να εγκρίνει την ανά¬ 
θεση έως και δύο (2) διδακτικών ωρών επιπλέον από τις 
διδακτικές ώρες που περιγράφονται στις παραγράφους 
α, β του κεφαλαίου 10 της παρούσας, προκειμένου να 
διευκολυνθεί η εκπαιδευτική διαδικασία. 

Κάθε ωρομίσθιος ή αναπληρωτής πριν την πρόσληψή 
του, υπογράφει υπεύθυνη δήλωση με την οποία δηλώνει 
εάν είναι ή δεν είναι δημόσιος υπάλληλος, εργαζόμενος 
στον ιδιωτικό τομέα ή ελεύθερος επαγγελματίας. 

Σε περίπτωση που ωρομίσθιος ή αναπληρωτής εκ¬ 
παιδευτικός προσληφθεί στις Σχολές Μαθητείας του 
Ο.Α.Ε.Δ. και κατά τη διάρκεια του σχολικού έτους επέλ- 
θει αλλαγή της εργασιακής του κατάστασης (πρόσληψή 
του στον ιδιωτικό ή το δημόσιο τομέα), οφείλει άμεσα 
να δηλώσει με υπεύθυνη δήλωση την αλλαγή αυτή στην 
Δ/νση της Σχολικής Μονάδας. Ανάλογη υπεύθυνη 
δήλωση υποβάλει και με την έναρξη του Β' εξαμήνου 
Σπουδών. Εάν υπάρξει αλλαγή της εργασιακής σχέσης 
ενός ωρομισθίου-αναπληρωτή, τότε εφαρμόζονται οι 
διατάξεις της παρούσας, σχετικά με τους εργαζόμενους 
στο δημόσιο ή στον ιδιωτικό τομέα. 

Σε περίπτωση που η Δ/νση Αρχικής Επαγγελματικής 
Εκπαίδευσης και Κατάρτισης, διαπιστώσει αλλαγή της 
εργασιακής σχέσης ενός ωρομισθίου ή αναπληρωτή, 
η οποία δεν έχει δηλωθεί στη Δ/νση της Σχολικής Μο¬ 
νάδας, τότε διακόπτεται αυτοδίκαια η εργασιακή του 
σχέση με τον Ο.Α.Ε.Δ. και αποκλείεται από τη διαδικασία 
επιλογής, ως ωρομίσθιος ή αναπληρωτής εκπαιδευτικός 
στις εκπαιδευτικές μονάδες του Ο.Α.Ε.Δ., για το επόμενο 
σχολικό έτος. Σε περίπτωση υποβολής ψευδούς υπεύθυ¬ 
νης δήλωσης, η Δ/νση Αρχικής Επαγγελματικής Εκπαί- 

δευσης και Κατάρτισης ακολουθεί τις νόμιμες προβλε- 
πόμενες από το νόμο διαδικασίες περί δίωξης ποινικών 
αδικημάτων. 

Η υπ'αριθμ. οικ. 28958/487/30-06-2016 απόφαση της 
Αναπληρώτριας Υπουργού Εργασίας, Κοινωνικής Ασφά¬ 
λισης και Κοινωνικής Αλληλεγγύης «Καθορισμός κριτηρί¬ 
ων και επιλογήςτου με σύμβαση εξαρτημένης εργασίας 
ορισμένου χρόνου εκπαιδευτικού προσωπικού των Σχο¬ 
λών ΕΠΑ.Σ Μαθητείας του Ο.Α.Ε.Δ.» (ΦΕΚ1979/Β') παύει 
να ισχύει από τη δημοσίευση της παρούσας. 


Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 

Η Υπουργός Ο Υφυπουργός 

ΕΥΤΥΧΙΑ ΑΧΤΣΙΟΓΛΟΥ ΑΘΑΝΑΣΙΟΣ ΗΛΙΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























